Врз основа на член 46 став (3) од Законот за урбанистичко планирање (,,Службен весник на Република Северна Македонија Бр.32/20 и 111/23), Градоначалникот на Општина Струмица на ден 06.09.2023 година објавува:
ЈАВЕН ОГЛАС
за избор на членови на Партиципативно тело од 
областа на урбанизмот на општина Струмица
          
1. Предмет на јавениот повик е: Формирање на Партиципативно тело од областа на урбанизмот на општина Струмица (во понатамошниот текст: Партиципативното тело) со цел обезбедување на инклузивност, партиципативност и јавност во процесот на урбанистичкото планирање за подрачјето на општина Струмица преку избор на членови со доброволно пријавување на лица за членови на Партиципативното тело.
1.1. Партиципативното тело на општина Струмица ги претставува сите различни интереси и интересни групи во општината и ги пренесува ставовите, мислењата и потребите на граѓаните и правните лица, ги следи состојбите во планирањето преку давање иницијативи, насоки и сусгестии за изготвување на палански решенија и во постапката за изработување и донесување на плановите ги разгледува планските програми и планските решенија на урбанистичките планови во нивната работна верзија.
1.2. Партиципативното тело има право да расправа за сите работи од надлежност на единицата на локална самоуправа и може да влијае на планските решенија и политиките на просторен развој, преку презентирање на своите мислења на советот на општината.
2. Услови за пријавување: Пријава по овој јавен оглас можат да поднесат сите заинтересирани лица кои се претставници од урбаните и месните заедници, претставници на невладини организации од различните сегменти на урбаниот живот, здруженија на граѓани и граѓански активисти од подрачјето на општината што ги преставуваат различните групи на граѓани што се стручни лица од областа на урбанистичкото планирање и другите стручни области суштествени за планирањето и одржливиот развој на општината.
2.1. Искуството во сферата на просторното и урбанистичко планирање ќе се смета за предност.
3. Документи кои се поднесуваат:
	-  пријава за член на Партиципативното тело (образецот во прилог на огласот);
	- да е државјанин на Република Северна Македонија и со живеалиште на подрачјето на општина Струмица (копие од валиден документ за лична идентификација);
	- потврда за членство или друг релевантен писмен доказ за исполнување на условите за учество од точка (2) на огласот (копие);
	- кратка биографија;

4. Рок и место на поднесување на пријави: Пријавите по јавниот оглас со комплетна документација треба да се достави во затворен коверт до Архивата на Општина Струмица или преку пошта на адреса: ул. „Сандо Масев“ бр.1, 2400 Струмица, во рок од 30 (триесет) дена од денот на објавувањето на јавниот оглас, со назнака ,,Пријава по јавен оглас за избор на членови на партиципативно тело за урбанизам“
4.1. Пријавите што не се доставени на начин како што се бара во Јавниот оглас, односно содржат нецелосни податоци и некомплетна документација, како и тие што нема да бидат доставени во наведениот рок, нема да се разгледуваат.
5. Обврски на членовите на партиципативното тело: Партиципативното тело заседава најмалку еднаш на 2 (два) месеци и има консултативна улога во постапката за изработување и донесување на урбанистички планови, особено ја разгледува планската програма во фаза пред таа да му биде предложена на градоначалникот за одобрување, како и урбанистичкиот план во фаза на урбанистичко планско решение пред да биде дадено на стручна ревизија.
5.1. Работата на партиципативното тело е јавна.
5.2. Согласно одредбите на Законот за урбанистичко планирање, членовите на Партиципативното тело учествуваат на доброволна основа и за вршењето на работата не ги следува надоместок. 
6. Начин на работа: Начинот на работа и бројот на членови на Партиципативното тело се уредуваат во Деловник што го донесува Советот на Општина Струмица, при што бројот на граѓански членови на Партиципативното тело што се пријавиле на доброволна основа не е ограничен.
Дополнителни информации по Јавниот оглас можете да добиете на тел.070-760-900, Општина Струмица.     

Бр.09-7342/1
 06.09.2023 год.
 С т р у м и ц а

ОПШТИНА СТРУМИЦА
Градоначалник,
Костадин Костадинов

____________________________